Erdo‘g‘on: Arab davlatlari va Qatar o‘rtasidagi inqiroz davom etishidan hech bir davlat manfaatdor emas

Arab davlatlari va Qatar o‘rtasidagi inqiroz davom etishidan hech bir davlat manfaatdor emas. Bu haqda Turkiya prezidenti Rajab Toyyib Erdo‘g‘on Saudiya Arabistoniga uchib ketishdan avval Istanbulda tashkil etilgan matbuot anjumanida ma’lum qildi, deb xabar beradi “TASS”.

Erdo‘g‘on ikki kunlik turnesi doirasida Saudiya Arabistoni, Kuvayt va Qatarga tashrif buyuradi.
Turkiya yetakchisiga ko‘ra, inqirozni bartaraf etishdagi mas’uliyat aynan Ar-Riyod zimmasida.
Shuningdek, Erdo‘g‘on Turkiya vositachilik vazifasini bajarayotgan Kuvayt tutgan o‘rinni yuqori baholashi, Doxada esa Suriya, Iroq, Yaman va Liviyadagi vaziyatni muhokama etishini ta’kidladi.